钦定古今图书集成/方舆汇编/职方典/第1471卷 > 《通志》所载三河也分列较详并存以备参考
## 钦定古今图书集成/方舆汇编/职方典/第1471卷 > 《通志》所载三河也分列较详并存以备参考

温泉　一在城东北三十里，香林寺山下。一在龙刹，去城七十里，清莹如玉，地皆幽僻，人迹罕至。一在曲江，发自山麓，有硫磺气如沸汤，不可近。别流清冷，引而合池，澄澈见底，最可濯浴。一在阿六寨，浴可去疾。一在石子坡，水香可浴。黑龙潭　在城南四十里，为小河之源，利赖甚溥，每祷辄应。鱼味甚佳。

北沙河　在城北。自晴山过石桥会泸水，俗呼“窑沟。”

《赛公桥》河　由冷水沟南庄出赛公桥中所营，至马军营归岩洞。

白龙潭　：在城北十五里，灌溉田亩。按《明通志》：“官建祠祀之，随祷即应。”

有本泉　在城东南。按《明通志》，“其水清澈，四时不竭，一带居民引汲灌溉，田地皆甚赖焉。” 溥博泉　按“明《通志》” ，“水甚清洁，人呼大井。” 渊泉　，俱在城南，俗呼大板井。小板井按“明《通志》” ，“近大井，水味清美，烹茶甚佳，俗呼小井。” 杨公泉　在城东北四十里，知州杨绪爵开凿，济田千馀亩。

观音塘　在城东五里，一鉴圆明，秋冬不涸。老鹳塘　在城东七里。

莲花池　在城西，广二里，清澈如鉴，每夏莲开如锦。

有本泉　在城外东南

混沌泉　在城东

圣母泉　，在城北，左有圣母祠。祈嗣祷之，得小白石者生男。一名“半天井。”

流泉　在城北

香林泉　：在城东北三十里，源出山巅，其味清美。

《白鹤泉　》在白鹤铺，为郡中第一泉。

凉水井　在城西北八里。

龙井　在城南𤞑𤞑村。“玉洁井　” 在城东，味甘冽，色如玉洁，民资以造纸。

月芽井　在城南

石屏州

乾阳山　在州北五里。高百馀丈，田绵亘三十里，佳树阴森，中有石洞。按《明一统志》：“高可五百馀丈，上有石洞，下有乾阳龙祠，岁旱祷之即雨。” 孤山　，在州二十五里火田铺下湖边。

回头山　在州东乾阳山东去二十里，如涌翠浪。至菜玉山，奇峰突出，有石碧润。

五龙山　在州东十里，《湖南》。

捷报山　在州南十五里，朝拱尊经阁。

火龙山　在州南三里

云台山　，在州南八十里。

《祖八》黑山　：在城南。

笔架山　在州西三十里“秀山” 左。

宝山　形如圆珠，又名“朝君山。”

《秀山　宝秀》，有“碧莲台。”

自阿明山　在城西

谢家山　在城北老卫寨。郡人谢祯买山新辟。数里外引流水，种竹木，景致颇佳。

塔卦山　在州北四十里。

阿古山　：在州北八十里。

坡罗山　山顶分水，东属嶍峨，西属本州，通黑山　，连新平界。

马鞍山　在城北

马坂垄　湖中。旧建浮石庵，今废，旧名“孟继垄。” 《白浪岛　》在州东二十里湖南，上建水月寺。《黄沙厂　》在州南。

杉木箐　，在州北六十里。

箐丘　在州南九十里云里台，凉爽快人。有鸟名“松雀” ，喜食松子，子随飞失坠，即生松子，不假人力，松阴蔽山可爱。

乾阳洞　在州北五里许。其山高五百馀丈，盘旋而上，岩际飞泉若喷。巅有古洞，洞口虚朗可坐，梵宇络绎池开，七星、太极、龙湖襟带于前。四望奇峰森列，为州大观。

红崖洞　在虎头山后，至十老寨万山深处，林木荣茂，茑萝盘挂，洞中悬岩石笋，灵幻莫测。观音洞　，在州西北三十里。元时建刹时，有五郎沟、黄沙场出矿笋，见大士骑白象行其上。“玉屏山　” 在州南二十里。

锺秀山　在州南四十里，产紫石，可为研。按《明一统志》：“在州南一十五里，其西北有宝山，如圆珠。”

海门山　在州东四十里，横堵异龙湖口。按《州志》，“名东海山。”

菜玉山　在州东十五里，下有石碧涧。按《明统志》中有玉，谓之“菜玉。”

莲花山　在州西三里

帽盒山　在州南二里。明万历间，知州萧廷对改“南门” ，向取为“宾山。”

异龙湖　在州东。有九曲三岛，小岛曰孟继龙，中岛曰小末束，前岛曰大瑞城。周百五十里，流入泸江。按《明通志》：中有三岛，小岛名孟继龙，有蛇虫，不可居，昔蛮酋以有罪者流此大岛名和龙湖，蛮酋立城其上，汉名水城。四面皆巨浸，俗呼为海。

矣落河　在州西八十里。源出元江，西入亏容甸。

僰东河　在南城外

哈糯河　、西逻河　俱在西城外。

三百八、“渡河　入元江” ；

磨古河　在州西北六十里。

归租河　在州西北极边。

百花垄河　在州北三十里。

旷野河　在州北四十里。

大小龙港　、新海子港　：俱在东城外。

鉴湖　在州西三里许。有草塘，周围约十馀里，有屿如龟形，其势向西首转向北，有峰屹然者七，俗名“金龟朝斗。” 上建九天观，下有堤闸聚水，澄澈如鉴。四面村落环绕，桃李盈堤，大为游人称赏。

五亩龙潭　在州西十五里。

白龙潭　在州南二十里。

僰东塘　在州南三里

生水塘　在州南城外

野猪塘　在西城外

九天观塘　在州西三里。有闸聚水。

袁家塘　在州西四里

萧家塘　在尚家寨

嘉家泉　在州西城外一里。周围皆石，有池如偃月，水沤腾起如沸，游人不到，珠寂喷小，及宾客喧笑，如万斛明珠飞喷水面。

溥博泉　、左所泉　俱在东城外。

《作家泉　》从北山洞口流出，不知其源。

滚泉　在西城外

“黑龙泉　” ，在北城外。

大、小龙井　俱在海东路旁。

白彝龙井　在城西三里。

月池　在州北四里许乾阳山下有龙潭，宽丈馀。无论阴晴，潭中有一月影。按《明通志》：“在州西数百步许。泉如偃月，四时不竭。”

五塘沟　在州南二十五里。水从石中流出，热若沸汤，初春人多往浴。

阿迷州

东山　在州东二十五里。州之镇山也。旧名乌充。每晨有曰云环腰，恍如玉带。按《明一统志》：乌充山又名东山，尝有乌飞集其上。其西有禄丰山，又其西有蓬和山，三山相连，环抱州治。禄丰山　在州东二十五里乐蒙村，与东山相接，形类石城。

歪头山　，在州东南一百五十五里。高六千馀丈，偏峰突兀，连亘开化。

南洞山　在州南十五里。翠岫巃嵷，茑萝森郁。冰泉山　在州南五里。翠屏峭壁，影动清波，上有梵宫，多奇花古树。

火山　，在州北三十里。火伏土中，有火处土即裂，以竹投之辄灼。

西山　在州西三里。一名“充山” ，高二千馀丈。雷公山　，旧名“买吾” ，在州东南。明巡抚邹应龙东征雷，忽击贼于此，改今名。

伏仙山　按《州志》：“在东山下，形如伏仙。”

水城山　在州东。按《州志》：“东一百里，平旷迥突，垒石巉岩，高三十馀丈，围方里许，下周渚泽如城，故名。”

蓬和山　在州西北一百八十里，环抱州治。按《明通志》，傍甸村又名丰乐山，与乌充、禄丰虽异处，然皆形连势接，陡峻险阻。

觉朗山　：在州北十五里。

佐纳山　：在州治南二十里。亭亭特拔，雄峙离方。

狮云山　在州北三十里。形如踞狮，上有寺，林木环拱，泉石幽雅，青翠逼人，高二十馀丈。象山　在州西四十里，有馀形如伏象，故名。俗呼“挂榜山。”

杨广山　，在城西十馀里。相传杨广屯兵其上，故名。

橡山　在城北一里。旧《志》云：有老橡树。乡官王廷表先茔案：山今无树，询廷表五世孙逢诰云。鱼山　在城北三十里，其形如鱼。

万象山　在州西北九十里，与临安阎洞互相首尾，土人多呼阎洞。入处高敞数仞，怪石万状，从高坠下，形容不能悉。人镌其上为万象洞，逐层下入，灯炬而前，触处皆石。有通径，有仄径。入二三里，皆石壁崚嶒，土人亦不得其门而入。距半里又一洞，临安之泸江等水所从出，为浑水河，二洞亦号奇观。旧《志》载“南明洞” 即此。是长坡　，在城北五十里，林木丛杂，其下为安边哨。

橄榄坡　：在城北二十里。

旧石洞　，在州南一百五十里，中多异兽，古木障天，非亭午夜分不见日月，清泉可以鉴发。与开化接壤。

观音洞　，在州西北七十里。山曲如肱，洞据其腹，遥望若普陀。内有石如观音像，故名。向有隙深入，今壅塞。

传声洞　，在州治南二十里集甸境。洞口石如卷席状，一隙一孔，仅容人以气，嘘之如吹牛角，声可闻半里。人少到，辄有蛛网封之。

南洞　在州东南十五里。中有水泉，资民灌溉。按《明通志》：“南洞旧名通灵洞，以火烛洞中，有声如雷。万历二年，巡抚邹应龙改今名。” 按《州志》：“南洞接州治，境内诸水，俱从洞中出。故治水者先治洞，洞在治南十五里，一名通灵，一名丹壶。清水河源分出三洞，实共一水，洞内河水可以通舟。曾有人用舟载炬而入，纡回循” 洞三里许，闻有悬流瀑布声，乃不敢入。相传“东去老寨百馀里，外有落水洞，又牛阿白亦有落水洞” ，即其源。

为胜境

盘江　在州北二十里。源发新兴，经曲江，众流所会，为阿迷、弥勒分界处。按《明通志》：“弥漫浩荡，亦为十八寨，彝人出没隔限要路。”

摩沙勒江　，源自大理白崖，经州东南八十里，入元江。秋潦有瘴。

乐荣河　，源出异龙湖，至建水为泸江，入于阎洞，出州西，东会盘江，下广西府。

清水河　在治南。自南洞流出，环抱州城，会于盘江，为州之向水。

浑水河　在治西南。自阎洞流出，绕漾田山前，仍入山腹，纡曲至冰泉山下，合清水河，是为东河，亦名乐义河。

水头洞　在州南四十里。水从洞出，灌溉大庄田亩。遇水涨即出，水小不得溢。土人曾凿洞门石以疏水，方凿，复长如故。

灵泉　在日冲山麓。源自通海，澄泓为沼。旧有亭其前，夏日坐可忘暑。

温泉　“懒盘寨前，离城三十里，浑水河流之，旁有石洞，泉从中出，温然可浴，清洁可鉴，入河乃浊。”

清水塘　：在治西三十里，据群山之腹，涟漪为沼。方围半里，水深清澈，旱亦不涸。

浑水塘　：在治西北五十里。

冰泉　在州西南四里。水净且冰。

火井　在州东北三十里。其水溢出于田，常有烟气，投以竹木则火燃，夜则有光。

宁州

华盖山　，“在州北一里许。为州主山。”

恩永山　：在治西南五里。

展诰山　：在治西南十五里。

三台山　：在治西十里。

簪缨山　：在治南十五里。

悫头山　：在治北六十里。

覆盂山　：在治东二十里。

翠屏山　：在治南三十里。

天马山　：在治东四十里。

狮子山　：在治西北二十五里。

尖山　：在治西北五十里。

双狮山　：在治南二十里。

吕公山　：在治西四十里。

玉泉山　：在治东六十里。

马耳山　：在治南九十里。

象山　：在治东四十里。

观音山　：在治西南九十里。

楼殿山　：在治东七里。

𬒈山　：在治南二十里。

阳暮山　即龙洞山。山腹有三洞，上洞崆峒，广高如大厦，深入莫测。内巧石盘纡，如龙、如柱、如钟磬，铿然有声。中洞亦广阔，石如佛像。下洞有溪泉涌出，内多鱼虾，然水去来无时，人以为有灵物。山因夕阳倒影，金紫万状，故名。

木角甸山　在州备乐乡一百三十里。旧出卢甘石，今闭年久。

西沙龙山　：在州老寨后大箐内，是土语呼“城” 为“龙” ，土酋西沙所筑，故名。

登楼山　在州东南二十里。高千丈，袤八十馀里。山顶有池，方百步，多集翠鸟，叶落水中，鸟即㘅去。按《明一统志》：“登之则远近之景，举在目前。” 昔蒙氏封为东嵎之神，有祠在焉。

万松山　在州东九里，麓盘顶削，松林苍翠。文笔山　在州南十里。多产兰蕙。

碧玉峰山　在州北五十里，高八百馀丈，绵亘三十馀里，上有古庙，曰“碧玉神” ，岩畔一石如钟，又名石钟岩。

彩凤文峰　：在治南七里。

五老峰　：在治北六十里。

分水岭　：在治北四十里。

雷音硐　在治南十五里。

灵岩硐　：在治北八十里。

婆兮江　在州东六十里。源自抚仙湖，入于盘江。

高河　在州东备乐乡圆山顶上。周二百馀步，不涸不溢。昔人盗水灌田，风雷迅作。

瓜水　在州南浣江之北。经恩永山，过丁矣冲，会茶部“冲” ，形如“瓜” 字，流入广西府。

浣江　在治西二里。按“明《通志》” ，“水从青龙潭流下，江岸绿树春阴，士夫行客尝于此饯别。” 恩永河　在治西南五里。按《明通志》，“旧名海眼泉，虽遇亢旱不竭。”

茶部冲河

龙潭河　：在治北七十里。

龙井河　：在治东九十里。

白龙潭　：在治北五里。

七犀潭　：在治南九十里。

黑白龙潭　：在治北七十里。

双龙潭　：在治西十五里。

必旦龙潭　：在治南九十里。

矣度亩龙潭　：在治南八十里。

渴池　按《明通志》：“在州海口海眼之中麓水甚清澈，热如滚汤，每岁秋冬，乡人多赴浴之。” 巅崖溪　，在州东北十里茶部冲村，两崖相对，一水飞泻。

通井　按《明一统志》：“在州治南，水甚洁而旱不涸。”

通海县

诸葛山　在县南三里。俗传武侯曾驻兵于此。秀山　在县南，一名螺峰。岩峦苍翠，黄龙山居左，白马山居右。登临俯瞰，城郭湖光，烟霞奇幻。按《明一统志》：在县南六十里，又名青山。列翠如屏，下瞰长河。山半有判府泉，味甘而清，饮之令人肥白。其麓有秀山，泉亦清美。

笔架山　在县东十里

仙人坡　，在县东南二十里。每晨有沙印人迹数百，去之，明日复见。

富春山　去县东十里。为董庄愍故里。

挂榜山　：在湖之外，遥对学宫。

窑山　在秀山右腋

白马山　，二山皆有谿水，入于湖。

东华山　，山下泉涧入于河。

《鼍山　》，或石如拳，土如阜，结为金鱼螃蟹锁水口者，累累而若若。

“白马岩　” ，皆“秀山” 分支之形势也。

通海湖　在县北三里。一名杞麓湖。源自河西县，周八十里。相传昔水涝不通，有僧于县东北石笋丛立处，以杖穿穴泄其水，因名“通海。” 白龙潭　在秀山过峡处，潭水甚小，其源甚深。白龙之尊，雄长东迤。

地藏寺潭　：在县治东山。

小龙潭　在姚家湾

中龙潭　在金家湾

大龙潭　在小新庄。诸水汇沈家桥沟达于湖。乌龙潭　在东华山。

温水塘　在秀山之西

“香墨泉　” ：在学宫后。

《白马泉　》在秀山之东，水由大桥沟入湖，此桥易淤，宜濬筑之，以通水道。

清水泉　在江家冲。其水或由“新村沟” 达于湖，或由杨广沟达于湖。

洗头池　诸水会秀山沟达于湖。

“大龙井　” 在秀山麓。

仙人井　按《明一统志》在县南二十里仙人坡下。

河西县

螺髻山　在县十五里许。上垒石塔，塔前有池，中多莼菜。其北长松挺秀者，为普应山。按《明一统志》在县西五里，山顶如佛之螺髻然。

琉璃山　在县北。按明《通志》，元时土酋建，居其上，城寨三层犹存。山势崔巍，一县伟观也。按《县志》，一名三台山。土皆五色，每初日注射，晶晶若琉璃，光莹璀璨。

碌溪山　在县东北，四围皆水。按《明一统志》：“望之宛如锦屏。”

杞麓山　在治东五里，一名“鱼山” ，一名“碌溪山。” 自谭家营而下，碌溪湖在其西，溶湖界其腹，南入杞麓湖中。居民环处，其下杂植桃李，水色掩映，石势嵚崎。

青山　在治北三里，群峦端丽，如拱如伏。白塔山　在治西北五里。元人冢墓多在其上。夹雄山　在治东北二十里。巍然特峙，为新兴、宁州、河西通海诸山之祖。大溪水出其下。碧山　在夹雄山之南。群山环拱，一峰独出，葱蔚之色，辉映东渠。

茶山　在治南八里九龙池上。

蛾眉山　：在治东北六里，一名“龟山” ，形若蛾眉。民立祠祀山神。

慈荫山　：在治北七里，其状若屏。慈荫寺在其下。

曲陀山　：在治北三十里。林木茂美，气象弘敞。元人立关其上。

翠云山　：在治南十五里。

天寿山　：在治西五十里碌碑乡碌碌河上山。

峻水深，土人于此祀段平章。

古城山　：在治西五十里碌碑乡。群山四合，此独居中。苍藤石壁，大有林壑之趣。

仙人洞　，在治西五十里碌碌河边。洞甚敞，清泉乳滴，结为石笋，作玉柱、钟鼓、鸟兽之形，不可名状。

普应山　在县西，建有“圆通” 古寺，以“普应晨钟” 为景。

佛光山　在县西十里。其形中高，左右稍下，圆若佛光。

翠微山　在县东。其山清秀，状如翠屏。

仙人洞　，有三，一在县西四十里温泉下有石门二扇，外石形如狮象，内深广十馀里，游观者执火聚众，乃能入之。一在蒙自县东七十里，宽二丈馀，四面石壁悬柱如钟状。一在纳楼长官司东北五十里，流泉涌出，樵人往来，尝闻洞中有声，如呼鸡犬者。

东渠河　在县东，源自水磨村北。旧有河泊所，今裁。

碌碌河　在县西北。源发新兴，入于曲江。炼庄河　在县北百里，出胜郎山，后经罗吕乡山麓，灌溉炼庄田地。

杞麓湖　在治东三里，西流贯注通海。中有数岛，民居其上，望若浮槎。每旭日东昇，烟光水气与朝霞相映。

碌溪湖　在治东北三里。上承长河诸水，夏秋涨溢为其尾闾，产鱼甚美。

溶湖　在治东北六里碌溪山隈，居人治圃其中，植柳为界，水色澄清，参差映带，不减西湖。普应溪　在治北关外，发源螺髻山下，北行东折，及于县治。每涨发，水无定位，山岸当之辄溃，不及城者数尺。

长河　在治北三十里。发源曲陀关下，经东渠诸村，出碌溪、三渡入杞麓湖。泥沙积久，水出地上，每泛滥，辄为民害。

窑冲河　在治东北十里。发源谭家营山后，东流折而南，自白石甸入于湖。浑浊多泥，公杨两嘴、白石甸岛皆其所淤。

叶家河　：在治南三里。发源螺髻山下，东流出陶家嘴，与碌溪山、公杨两嘴、白石甸、大河嘴诸岛回环交织，罗于县东湖中。

东山河　：在治西五十里碌碑乡。发源曲陀关，下至东山合湖水东南流，过古城山下入碌碌河。

舍郎河　：在治西六十里。由舍郎村东流，经木加沙入碌碌河。

九龙池　在治南十里螺髻山下。中有九阜浮于水面，状若龙首，蹈之辄坠。

龙潭　：在治北二十里水磨村。水源洪大，后有长河流出，故北路常受害。

古城龙潭　：在治东北二十五里古城村。水寒田薄，居民甚贫。

碌碌塘　在治西北胜郎村，延八百步，袤五十步。明筑。

禄卑江　按《明一统志》，在县西五十里，一名沾夷江，源自新兴州，流经县境，东入于曲江。三龙泉　按《明一统志》，在县北一里。旧传有人汲水，见内忽化一物如蛇，有三头，立庙其上。九龙泉　“按《明一统志》” ，在县西南十里，延百步，昔有僧见降龙有九头，遇旱祷雨。

嶍峨县

桂峰山　，在县南二里。多生丛桂。

五凤山　在县西六十里。按《明通志》：在县西南九十里怕念乡，五山连峙，状如五凤。

锦屏山　在县南

嶍山　在县东。按《县志》“东北二里，元时建县其上。”

峨山　在县南

旗鼓山　，在县东北三里，宛如旗鼓。

帽盒山　在县西，宛如帽盒。

屏风山　在县前，列如屏幛。

红石岩　在县西二十里。岩上有桂一株，开时芳香数里。

邃岩　在县西百二十里兴衣乡巡检司前。其岩深邃广阔。

东瓜山　在县南，为县治案山。

巽峰山　在县东南五里。上建塔二座，以为文笔。“如是” 庵建于山麓，花木幽雅。

平顶山　，在县西南一里。宫宇森森，台榭峨峨。山径逶迤而上，一望县治，咸在目中。

挂榜山　，在县西南二里，与文昌宫相对。

三台山　，在县北二里。

龟山　在县北十里

宝岩山　：在城西百里。

凤凰山　在县东北。其地平坦，居民冢墓多在其上。

落磨起山　，在县南一百三十里。巍峨高耸，树木丛蘙。

翠屏山　在县西二里。状如屏幛，葱翠灵秀。梅山　在县南二里。建梅庵于上下。

登云山　在县东一里。上有“登云” 古刹，为迎春之所。

龙山　在县东南二里，与桂峰山相连。麓有龙泉，四时不竭，滋浥甚溥。

萃秀山　在县北二里。环拥于县治后，如聚秀然。

摩娑坡　在县西一百里。上有泉源，流入昆阳州界。

仙人硐　，在县西三十里。中有石桌、石床，水从中出。前人题咏甚多。

筇川硐　在县西百里。按《明通志》：外有石门，其水自硐涌出。

凤山硐　：在筇川硐侧。按《明通志》：在五凤山之麓，其洞深广，可容数十人。

野马硐　在县西二十里。

月音洞　，在县西南百里，下有龙泉。

三元洞　，在县西十五里，两山并峙，东西两门，高十馀丈，中可容一二百人。洞有三层，上层光明透彻；中层稍暗，奇石异状；下层如小田坷坎，一水穿过。

合流江　在县东北一里。一曰“大河” ，自新化流至县北。一曰小河，自石屏流至县南，合入曲江。分界。江　在县北二百里，江外为新平、新化、南安界。

练江　源出石屏界，经流新平界，至县南汇猊江东流。

猊江　源发江州，经流新兴至县北，本名猊江，有练江汇于东南隅，又曰“合流江” ，入建水曲江丁癸江　在县西二百五十里，源自禄丰，经三泊，其水深阔汹涌，刳木为舟，以济行旅。

腊猛河　在怕念乡。流入新平之大开门河。潆洄曲折，灌溉田亩。

亚泥河　，源出丁癸，至新平县归江，离县一百二十里。

戛洒河　，源出南安州入丁癸江，由新平县合流入江，离县三百二十里。

龙潭　在兴衣乡，其水趵突，归入沅江。

青龙寨河　离县六十里。

温泉　在兴衣乡，去城二里。泉温煖去垢，人竞浴之。巡检王可用建亭其上。

蒙自县

白云山　在城西八十里。层峦耸翠，林木阴翳。上有泉数潭，清冷绝尘，四时多云雾盘旋，故号“白云。”

鹦鹉山　有二，一在县西四十里，一在县北七十里。

龙华山　，在县西北二里。昔有兰若在其上，地涌灵泉，今无遗址。

象鼻山　，在县西北二十五里。

菊花山　在县西三十里。其上多雾，多产菊花。梨花山　，在县东北百馀里。自元江流经本府纳楼，至蒙邑，东南入交阯清水江。

宝华山　，在《个旧》，距县六十里，即麟山之背也。山势峥嵘，怪石参差，中有泉，流出清爽，土人名曰“宝水。”

火焰山　在县南三十里。一峰特耸，高腾直上。明嘉靖间，邑中苦火灾，形家以此山为言。后万历间，于鹿苑寺建钟楼以厌之。

目则山　，在县西三十里，列二十馀峰，多巉崖怪石。按《明一统志》：“秀丽如画，百里外举目则见，故名。”

云龙山　在县东，上多洞窟。

翠微山　在县西四十里。按《县志》，“奇岭罗列，灿若五彩，多产翠微花，故名。”

羡裒山　，在县东九十里。按《明一统志》：“上多石笋，绝顶平地千顷，中有三池，水草四时不枯竭，最宜牧放。”

东山　在县东八里。遇旱祷，多应。

耳锣山　在县东北二十里。县无水源，每春苦旱，一闻山鸣，则风雨骤至。按《县志》：岩石崔巍，草木蓊郁。下有漏罅，为马街哨潭。三时积潦成渊，鱼潜其中。至冬，地气下降，土人知鱼将落，以曲

薄伺鱼，忽而声振，水即漩下。鱼溯游而入，少纵之即逝。

奇木岭　在县东十里。昔为盗贼往来之路，设土兵哨守。今改为《白沙沟哨》。

麒麟山　在县东二十里。有银锡诸矿，每年课有定额，矿有盈缩，民甚病之。按《县志》：“屹镇西南，风鬃雾鬣，翠甲层层，苍郁如画。”

诰轴山　在县南三十里一带峰峦叠叠，左列天马，右列玉伞，中矗起一峰，极苍翠秀丽，故名。“龙洞　” 在县东十里，地名“小东山” ，有清泉出洞中，从山巅奔泻而下。

飞霞洞　在县西六十里。洞口敞开，周围怪石峭拔，可坐百人。中一窍，人每持炬进之，可以通远。山麓有泉，流入倘甸河，士民多避暑于此。梨花江　在县东南。源自元江，经纳楼司至县入交阯清水江。

南湖　在县南。广数千丈，水涸则成平坝。倘甸河　在县北七十里，发源水马冲，灌溉田亩。

龙华泉　在县北二十里。按《明一统志》：“在废龙华寺内，相传有灵物潜焉。岁旱取水，祷之辄雨。” 法果泉　，在县南十五里。地名。生三岊。明正德间，土酋那代作乱。殄灭后，置新安千户所防御之，疏通此水。

矣波草海　：在县西北三十里外，千顷汪汪，澄澈如练，时有渔舟荡漾其中。产菜如莼鱼，肥而美。

波黑海　，在县北三十里。

乍甸河　在县西七十里。发源出判山。

长桥海　，在县西北二十里。桥长四十馀丈，四面皆水。

西溪　有二，俱在县南六十里，其地曰“判村。” 鹦鹉塘　有二，俱在鹦鹉山下。其一旁高中下，有泉涌出，其一四面环旋，有水渟聚。

温泉　一在县东南五里。春时人往浴之，今无一在倘甸上。镌名诗以志其胜。

落龙泉　：在县东可八里许。不知其源所自。遇雨水涨，流注泮池；秋冬间微流不绝。

白谦泉　在县东二十里，今废。

新泉　按《明通志》：“在县南，源自生三岊诸处，经历周崧等奉委开濬，厥济溥焉。”

新平县

镇元山　在县南五十里。

金营山　在县南丁《苴地》二十里。

南洞　在县南，凡七十二处。

倚楼山　在县西七十里。崇岩峻岭，若楼阁凭虚。

团山　在县西南六里，形如满月，一县伟观。二龙山　，在县南。

五桂山　在县北里许。顶有五峰。

鲁奎山　在县东南六十里。险僻高峻，连石屏、元江诸处，为野寇之薮。今皆效顺。

六祖山　在县西一里。秀丽可观。

法龙山　，在县西北，即今象山也。

鹦𪃿山　在县西四十里，高五十里，幽深险峻，多猛兽噬人。按《县志》：“往来必由之路，自巅至麓，险峻无比。”

哀牢山　，在县西大江之外，亘八百馀里。高险处，炎天冰雪不化。

矶阁山　在县西北，向东南，绵亘蜿蜒，在三江口外。按《明一统志》“在州北一百里，五峰耸秀，峰北一泉下注。”

峦仑山　：在旧新化州西北五百里。

纱帽山　在旧新化州西一百里。高耸直立，状若帽形。

水帘洞　在旧新化州北五里。

迤陑山　在旧新化州治东。山势来自昆阳，连属不绝。

迤阻山　在旧新化州治西，与迤陑山对峙。彻崇山　在旧新化州北五十里。林木蓊郁，岩石峻险，延长一百五十里，下有温泉，其热如汤。马笼山　在旧新化州西一百里，旧名马笼，蛮酋尝结寨其上，号“马笼部。”

曲通山　在纳楼茶甸长官司西南八里，山半有三泉，一流入禄丰江，二流入石洞。

波些山　在教化三部长官司西四十里，孤峰峭出冠众山。

溪处山　在溪处甸长官司治西。峭拔延长，土民世居其上。中有溪涧，因名。

思陀山　在思陀甸，长官司治东。山顶平夷，有“思陀寨” 遗址。

松山　在纳楼茶甸长官司西南一里，多产松子。

三江口　，一源从易门绿汁江来，一源从禄丰星宿河来，一源从南安大江，会于县西北流入沅江。

襟带河　在县南。自二龙山口出，东入平甸河。亚泥河　在县东三十里，往来必由。

温泉　：在扬武坝，距城一百里。泉煖除垢，人竞浴之。

化龙河　在旧新化西七十里，入戛赛江。七曲河　在旧新化东南五里。

三岔河　在旧新化西北一百里。

磨沙江　在旧新化西一百里。源自禄丰，经戛赛通沅江，东入交阯。所辖各乡，俱在江外。每遇泛涨，舟楫难渡。

温泉　在旧新化北九十里彻崇山下，路险，人迹罕到。

牂牁江　按《明通志》，乌蒙界有牂牁太守陈立祠。庄𫏋留王滇池置苴兰牂牁国，汉立牂牁郡。亏容江　按《明一统志》，在亏容甸长官司西五里，源自元江入境，东经车人寨，出宁州境。鲁部江　按《明一统志》，在教化三部长官司西南三十里，源自礼社江，经司境入黎花江。。